ચોમાસાની સિઝનમાં સાબરકાંઠા જિલ્લા પંચાયતમાં ‘કોંગ્રેસના શાસન ઉપર સંકટના વાદળો’ છવાઈ ગયા છે, તાજેતરમાં અઢી વર્ષની ટર્મ પુર્ણ થયા બાદ નવા પ્રમુખની વરણી કરાયા બાદ આજે વિવિધ સમિત્તિઓની રચના થઈ હતી જેમાં કાંકણોલ બેઠકના જિ. પં. સદસ્ય અને કારોબારી અધ્યક્ષ હર્ષદભાઈ પટેલ સહિત હિંમતનગર તાલુકાના ચૂંટાયેલા કોંગ્રેસી સદસ્યોઓની નવી સમિત્તિઓમાં અવગણના કરવામાં આવતાં તમામ ૬ સદસ્યોએ જિલ્લા કોંગ્રેસ પ્રભારીને રાજીનામા ધરી દેતાં ભાજપની છાવણી ગેલમાં આવી ગઈ છે, એટલું જ નહીં છેલ્લા અઢી વર્ષના કોંગ્રેસના શાસનમાં થયેલા કરોડો રૂપિયાના ભ્રષ્ટાચારના કારણે પ્રગટેલી અસંતોષની જવાળાઓ એટલી બધી પ્રબળ બની ગઈ છે કે નવી સમિત્તિઓની રચના ટાણે અગામી અઢી વર્ષની ટર્મ કોંગ્રેસ ગુમાવી બેસે એવો ઘાટ સર્જાઈ ચુક્યો છે અને હિંમતનગર તાલુકા પંચાયતની જેમ સાબરકાંઠા જિલ્લા પંચાયત પણ કોંગ્રેસ પાસેથી આંચકી લેવા ભાજપના નેતાઓ કામે લાગી ગયા છે.